text: Калі хоць зрэдку глядзець беларускае тэлебачаньне, чытаць беларускія газэты і хадзіць па менскіх вуліцах — то немагчыма ня ўпэўніцца ў думцы, што Эўрапейскія гульні, якія празь дзень адкрыюцца ў Менску, — галоўная міжнародная спартыўная падзея, амаль што Алімпіяда.
  Але ілюзія імгненна зьнікае, як толькі перасячэш мяжу Беларусі ці пераключысься на замежныя СМІ. Нават у «саюзнай» Расеі і нават на спэцыялізаваных спартыўных рэсурсах, у спартыўных газэтах і на тэлеканалах пра гэтыя гульні, якія ў Беларусі называюць «галоўнай мультыспартыўнай падзеяй Эўропы» — за рэдкім выключэньнем — амаль нічога...
  Як прысуд прагучала нядаўняе прызнаньне прэмʼер-міністра Сяргея Румаса, што Эўрапейскі алімпійскі камітэт ня здолеў прыцягнуць для другіх Эўрапейскіх гульняў ніводнага вонкавага спонсара. Цяжка разьлічваць на іншае, калі на Гульнях — ні самых папулярных відаў спорту, ні самых моцных і вядомых атлетаў. Як вынік, у якасьці прэміюм-партнэра менскіх Гульняў — «Беларуськалій», у ролі проста партнэраў — «Беларусбанк», «Крыніца», «Белшына» ды іншыя вядомыя і ня вельмі беларускія кампаніі, фінансавыя рэсурсы якіх — гэта, па сутнасьці, той жа беларускі дзяржаўны бюджэт... Замежных кампаній — ніводнай.
  ГЛЯДЗІЦЕ ТАКСАМА:
  «Паказаць твар краіны». У Менску рэгуляваць рух паставілі жанчын. ФОТА
  Між тым кошт маштабнай імпрэзы, паводле папярэдніх прыблізных ацэнак, значна перавысіць 100 мільёнаў даляраў. Аляксандар Лукашэнка лічыць, што выдаткі апраўданыя: «За гэта — імідж краіны, піяр сапраўдны — зараз плацяць сотні мільёнаў даляраў», — сказаў ён нядаўна аб правядзеньні ў Беларусі буйных міжнародных спартыўных спаборніцтваў. Хоць насамрэч імідж краіны залежыць найперш ад узроўню жыцьця і свабоды яе грамадзянаў, ад гонару людзей за сваю краіну, яе культуру, гісторыю, традыцыі, дынаміку разьвіцьця. Калі б імідж можна было купіць, дык на першых пазыцыях адпаведных рэйтынгаў былі б, напэўна, султанат Брунэй альбо эмірат Катар.
  Фотагалерэя:
  Чэргі і чыноўнікі на рэпэтыцыі адкрыцьця Эўрапейскіх гульняў. ФОТАГАЛЕРЭЯ
  АШ
  На рэпэтыцыі адкрыцьця Эўрапейскіх гульняў у Менску утварыліся вялікія чэргі з жадаючых трапіць на стадыён «Дынама». Праз галоўны ўваход амаль нікога не пускалі. Ён быў аддадзены VIP-пэрсонам.
  Падзяліцца на Фэйсбуку
  Падзяліцца на Твітэры
  Падзяліцца Вконтакте
  Падзяліцца ў «Одноклассниках»
  Падзяліцца ў Telegram
  Пераслаць эл. поштай
  Да нядаўняга часу менавіта постсавецкія краіны вылучаліся шчодрым фінансаваньнем рознага кшталту маштабных іміджавых праектаў. Але мінулі «тлустыя» гады, паперасыхалі ручайкі «нафтавай» рэнты... І вось ужо новы прэзыдэнт Казахстану Касым-Жамарт Такаеў на сваёй першай пасьлявыбарчай прэсавай канфэрэнцыі абяцае суграмадзянам «адмовіцца ад буйных іміджавых выдаткаў»... Адметнае абяцаньне — у краіне, дзе яшчэ нядаўна гэтак жа, як і ў Беларусі, трацілі вялізныя сродкі на рознага кшталту міжнародныя форумы, чэмпіянаты і прэстыжныя будоўлі дзеля «паляпшэньня іміджу і пазнавальнасьці ў сьвеце».
  Дык што, усё так кепска і безнадзейна? Я б асьцярогся рабіць такую выснову. Увогуле, усё часьцей задаю пытаньне: можа, гэтыя гульні патрэбныя найперш самім беларусам?
  ГЛЯДЗІЦЕ ТАКСАМА:
  Толькі кожны восьмы квіток на Эўрапейскія гульні купіў іншаземец
  Беларускія ўлады вельмі стараюцца, гэта відавочна. І без таго зусім ня брудны горад вылізваецца да бляску. Фасады будынкаў, дарожная інфраструктура, кветнікі і траўнікі, крамы і кавярні — усё і ўсе абнаўляюцца і рыхтуюцца... Змабілізаваныя, здаецца, усе, хто здольны трымаць у руках венікі, пэндзлі, рыдлёўкі і міліцэйскія жэзлы... Да арганізацыі сьвяточных імпрэзаў і абслугоўваньня гасьцей прыцягнутыя ці ня ўсе дзяржаўныя ведамствы — і Мінадукацыі, і Мінкульт, і Міністэрства аховы здароўя, ня кажучы пра сілавікоў... Інтарэсамі Гульняў абгрунтоўваюць звышурочную працу, суботнікі і нядзельнікі, адмысловыя нарады і пасяджэньні... І багата людзей ставяцца да гэтага з разуменьнем і адказнасьцю — хоць, можа, часам і бурчаць, і наракаюць на нязручнасьці.
  Фотагалерэя:
  Менск перад Эўрагульнямі. Вялікі фотарэпартаж
  Уладзь Грыдзін
  21 чэрвеня ў Менску пачнуцца 2-я Эўрапейскія гульні, якія працягнуцца да канца месяца. Як сталіца падрыхтавалася да спаборніцтваў — у нашым фотарэпартажы.
  Падзяліцца на Фэйсбуку
  Падзяліцца на Твітэры
  Падзяліцца Вконтакте
  Падзяліцца ў «Одноклассниках»
  Падзяліцца ў Telegram
  Пераслаць эл. поштай
  Успамінаючы Алімпіяду-80
  Па сутнасьці, гэта наша маленькая Алімпіяда — са сваёй факельнай эстафэтай («Полымя міру»), зь яркімі і пышнымі цырымоніямі адкрыцьця і закрыцьця, са сваёй атрыбутыкай, сымболікай, талісманам і ўсім астатнім — аж да ўрачыста-ветлівых міліцыянтаў у белых кашулях і да жабракоў і бяздомных, якія невядома куды пазьнікалі зь менскіх вуліц. Усё да драбніц нагадвае атмасфэру Алімпіяды-80: многія са старэйшых людзей яшчэ памятаюць той час, калі наэлектрызаваная вялікая краіна напружвала сілы, каб прадэманстраваць усё самае лепшае — хоць таго лепшага, можа, было і няшмат.
  Іншых шанцаў атрымаць сваю сапраўдную Алімпіяду ні ў Беларусі, ні ў сувымерных зь ёю краінаў фактычна няма. Гэта калісьці Алімпійскія гульні можна было правесьці ў такой параўнальна невялікай краіне, як Швэцыя, пабудаваўшы адзін маленькі стадыёнчык на 22 тысячы гледачоў. Той стадыён, дарэчы, захаваўся дагэтуль: ён уражвае сваімі невялікімі памерамі і сьціплай архітэктурай. Ну, але і Алімпіяды тады былі нечым зусім іншым, чым цяпер. Пачаткова Пʼер дэ Кубэртэн бачыў Алімпійскія гульні як аматарскія спаборніцтвы, у якіх няма месца тым, хто займаецца спортам за грошы, хто перасьледуе камэрцыйныя інтарэсы. Але перамаглі прафэсіяналы, а не аматары, грошы, а не бескарысьлівыя ідэалы.
  Менск у год Алімпіяды 1980 году
  Сучасную Алімпіяду можа правесьці толькі буйная заможная дзяржава — выдаткі вымяраюцца дзесяткамі і нават сотнямі мільярдаў даляраў. Цяпер гэта пад сілу толькі сталіцам ці буйным гарадам краін — эканамічных гігантаў. Апошнія Алімпіяды прымалі і будуць прымаць Пэкін, Лёндан, Рыё-дэ-Жанэйра, Токіё, Парыж, Лос-Анджэлес... Паспрабавала ўклініцца ў гэты магутны шэраг у 2004 годзе сьціплая Грэцыя: дагэтуль адчувае на сабе эканамічныя наступствы непасільных выдаткаў. Алімпіяда абышлася ёй у 15 мільярдаў даляраў, а многія адмыслова пабудаваныя да Гульняў абʼекты ва ўмовах невялікай краіны засталіся незапатрабаванымі і цяпер пакрысе занепадаюць...
  Гульні рознага маштабу
  Ну, не набылі яшчэ гэтыя Гульні таго размаху, каб займаць месца ў топе міжнародных спартыўных навінаў. Урэшце, калі прыгледзецца, розных міжнародных спартыўных гульняў на сьвеце прыдумана столькі, што пра некаторыя нават ня ўсе чулі: ёсьць, напрыклад, юнацкія Алімпійскія гульні, Ісламскія гульні салідарнасьці, Усясьветныя гульні качэўнікаў, Сурдалімпійскія гульні, Усясьветныя экстрэмальныя гульні, Гульні малых краін Эўропы... А памятаеце, зь якім размахам некалі задумваліся і праводзіліся першыя Гульні добрай волі (дарэчы, як альтэрнатыва Алімпійскім гульням пасьля байкоту заходнімі краінамі маскоўскай Алімпіяды-80 і байкоту Савецкім Саюзам Алімпіяды-84 у Лос-Анджэлесе)? Амэрыканскі мільярдэр Тэд Тэрнэр патраціў на гэты праект больш за 100 мільёнаў даляраў — але гульні, праіснаваўшы да 2001 году, урэшце былі адмененыя. Спартыўны каляндар перанасычаны падзеямі, і ўплішчыцца ў яго з новымі праектамі надзвычай складана. Абавязкова зачэпіш нечыя інтарэсы і амбіцыі на рынку, які даўно падзелены і на якім існуе жорсткая канкурэнцыя.
  Фотагалерэя:
  Як жывуць спартоўцы ў вёсцы Эўрапейскіх гульняў. ФОТА
  Уладзь Грыдзін
  Журналістам паказалі вёску, дзе жывуць спартоўцы, якія будуць выступаць на II Эўрапейскіх гульнях. На тэрыторыі працуе ўзмоцнены рэжым бясьпекі; нават маючы акрэдытацыю на Эўрапейскія гульні, туды так проста ня трапіш. Больш інфармацыі ў нашых фатаздымках.
  Падзяліцца на Фэйсбуку
  Падзяліцца на Твітэры
  Падзяліцца Вконтакте
  Падзяліцца ў «Одноклассниках»
  Падзяліцца ў Telegram
  Пераслаць эл. поштай
  Магчыма, калі-небудзь гэтыя гульні сапраўды стануць прэстыжнымі і моднымі. Але пакуль няма чаргі ахвочых праводзіць нават наступныя. Некалькі кандыдатаў было, аднак амаль усе адклікалі свае заяўкі. Застаўся адзін польскі Кракаў. Верагодна, там і адбудуцца трэція Эўрапейскія гульні. Калі Польшча не перадумае.
  Меркаваньні, выказаныя ў блогах, перадаюць погляды саміх аўтараў і не абавязкова адлюстроўваюць пазыцыю рэдакцыі.
  Сталі сьведкам падзеі? Зьнялі эксклюзіўнае фота ці відэа? Дасылайце ў Тэлеграм нашаму рэдактару
  @SvabodaBelarus Ананімнасьць гарантуем
  ГЛЯДЗІЦЕ ТАКСАМА:
  720 машын хуткай дапамогі, 3 лякарні. На што б хапіла грошай, якія пойдуць на Эўрагульні
  Камэнтаваць тут можна праз Facebook. Нам таксама можна напісаць на адрас radiosvaboda@gmail.com
  Яшчэ на гэтую тэму
  Стадыён «Дынама» і ложкі для студэнцкай вёскі: што застанецца ў Менску пасьля Эўрагульняў
  Папараць-кветка і Саладуха. Што беларускага будзе на Эўрагульнях?
  Кадыраў будзе, Пуцін — не. Хто прыедзе на Эўрапейскія гульні ў Менск
  720 машын хуткай дапамогі, 3 лякарні. На што б хапіла грошай, якія пойдуць на Эўрагульні
  Падчас Эўрапейскіх гульняў міліцэйскія «ВАЗы» і «Нівы» забароняць, каб не псаваць імідж краіны
  Толькі кожны восьмы квіток на Эўрапейскія гульні купіў іншаземец
  ЗА КРАТАМІ
  БО ЖУРНАЛІСТЫ
  Апошнія навіны
  00:01
  Ужо сёньня: гадавіна пачатку Першага Ўсебеларускага зьезду
  22:35
  Стала вядомая дата саміту ЗША-Расея, беларускія памежнікі заявілі пра парушньне мяжы ўкраінскім верталётам. Найважнейшае за 4 сьнежня
  22:01
  Намесьнік кіраўніка адміністрацыі Лукашэнкі расказаў, як рэжым спадзяецца кампэнсаваць страты ад санкцый
  21:26
  Энтані Блінкен заявіў, што Расея павінна адвесьці войскі ад мяжы з Украінай
  20:36
  Джо Байдэн і Ўладзімір Пуцін 7 сьнежня правядуць «відэасаміт»
  19:55
  Ва Ўкраіне абвяргаюць парушэньне паветранай прасторы Беларусі ўкраінскім вайсковым верталётам
  19:29
  Што пагражае тым, хто «данаціў» абвешчаныя экстрэмісцкімі праекты ці атрымліваў іх дапамогу?
  усе навіны за дзень >
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  Відэа
  Дамінік Мацукевіч у ланцугу супраць інтэграцыі, 2019 год
  больш відэа і фота
  Самае чытанае
  1
  «На нас прыйшлі сьпісы з КДБ». За што сотнямі звальняюць беларусаў
  2
  «Здавалася, што людзей выпусьцілі не з ІЧУ, а з канцлягера». Гісторыя судмэдэкспэрткі, якая зьехала зь Беларусі ад перасьледу
  3
  Ціханоўская і Макей знаходзяцца ў Стакгольме. З кім яны сустракаюцца
  4
  Шрайбман: Санкцыі ня ставяць рэжым на калені, яны дэстабілізуюць Лукашэнку і правакуюць на неадэкватныя адказы
  5
  «Міліцыянт біў мяне па твары так, што я звалілася з крэсла». Дзяўчына была настаўніцай музыкі, а цяпер працуе ў Польшчы на будоўлі
  6
  Дасьледаваньне ByPol: Лукашэнку «падарылі» 31 адзінку эксклюзіўнай тэхнікі на мільёны даляраў
  7
  У Крамлі ня хочуць, каб Лукашэнка яшчэ раз вылучаўся на прэзыдэнта, — Самарукаў
  8
  Як абараніць сябе ад тэхналягічнай зброі ўладаў. Парады праваабаронцаў Human Rights First
  9
  Міграцыйны крызіс: уцекачы кажуць, што ім далі 3 дні, каб прарвацца ў Эўропу; пашкодзілі польскі плот